b'\n_START_ARTICLE_\nStephen Amell\n_START_SECTION_\nKarrierje\n_START_PARAGRAPH_\nSz\xc3\xadn\xc3\xa9szi karrierje 2004-ben A fi\xc3\xbak a klubb\xc3\xb3l c\xc3\xadm\xc5\xb1 kanadai sorozattal vette kezdett\xc3\xa9t, ahol aerobikoktat\xc3\xb3t alak\xc3\xadtott. Ezut\xc3\xa1n szint\xc3\xa9n egy kanadai sorozatban, a Degrassi: The Next Generationben kapott egy kisebb szerepet. 2005-ben olyan jelent\xc5\x91s sorozatokban vend\xc3\xa9gszerepelt, mint az Elt\xc5\xb1ntnek nyilv\xc3\xa1n\xc3\xadtva, a Nagymen\xc5\x91k \xc3\xa9s a Boszork\xc3\xa1ny\xc3\xa1tok._NEWLINE_2007-ben k\xc3\xa9t kateg\xc3\xb3ri\xc3\xa1ban jel\xc3\xb6lt\xc3\xa9k a Gemini Awardson. El\xc5\x91sz\xc3\xb6r a ReGenesisben val\xc3\xb3 vend\xc3\xa9gszerepl\xc3\xa9s\xc3\xa9\xc3\xa9rt, amit meg is nyert, emellett a Rent-a-Goalie-ban val\xc3\xb3 szerepl\xc3\xa9s\xc3\xa9\xc3\xa9rt is jel\xc3\xb6lt\xc3\xa9k d\xc3\xadjra, de v\xc3\xa9g\xc3\xbcl ezt v\xc3\xa9g\xc3\xbcl nem nyerte el. Ugyanebben az \xc3\xa9vben f\xc5\x91szerepet kapott A szerelem gy\xc5\xb1r\xc5\xb1je c\xc3\xadm\xc5\xb1 filmben, ahol Shirley MacLaine \xc3\xa9s Mischa Barton mellett j\xc3\xa1tszott. Ezut\xc3\xa1n olyan sorozatokban kapott kisebb szerepet, mint a Heartland, a Da Kink in My Hair, az Elit egys\xc3\xa9g, a Blue Mountain State, a CSI: Miami helysz\xc3\xadnel\xc5\x91k \xc3\xa9s az NCIS: Los Angeles. 2010-ben csatlakozott a The CW csatorna n\xc3\xa9pszer\xc5\xb1 sorozat\xc3\xa1hoz, a V\xc3\xa1mp\xc3\xadrnapl\xc3\xb3khoz, amelyben n\xc3\xa9h\xc3\xa1ny r\xc3\xa9sz erej\xc3\xa9ig egy Brady nev\xc5\xb1 v\xc3\xa9rfarkast alak\xc3\xadtott._NEWLINE_2011-ben szerepet kapott a Lifetime csatorna eredeti filmj\xc3\xa9ben a Justice for Natalee Holloway-ben, ahol Joran van der Sloot-ot alak\xc3\xadtotta. Szint\xc3\xa9n ebben az \xc3\xa9vben t\xc5\xb1nt fel a Hung / Hung \xe2\x80\x93 Neki \xc3\xa1ll a z\xc3\xa1szl\xc3\xb3 c\xc3\xadm\xc5\xb1 HBO sorozatban, majd a FOX csatorna n\xc3\xa9pszer\xc5\xb1 sorozat\xc3\xa1ban a New Girl is szerepelt, ahol Zooey Deschanel-lel \xc3\xa9s Max Greenfield-del j\xc3\xa1tszott egy\xc3\xbctt._NEWLINE_2012-ben visszat\xc3\xa9r\xc5\x91 szerepet kapott az ABC csatorna orvosi dr\xc3\xa1masorozat\xc3\xa1ban a Private Practice / Doctor Addison-ban, ahol Scott "Scottie" Becker-t alak\xc3\xadtja. Szint\xc3\xa9n ugyanebben az \xc3\xa9vben f\xc5\x91szerepet kapott a The CW csatorna \xc3\xbajonnan indul\xc3\xb3 sorozat\xc3\xa1ban az Arrow / A z\xc3\xb6ld \xc3\xadj\xc3\xa1sz-ban, ahol mag\xc3\xa1t a z\xc3\xb6ld \xc3\xadj\xc3\xa1szt, azaz Oliver Queen-t alak\xc3\xadtja a mai napig. 2013-ban a When Calls the Heart c\xc3\xadm\xc5\xb1 filmben kapott szerepet, ahol Wynn Delaney-t alak\xc3\xadtotta. 2014-ben az Arrow testv\xc3\xa9rsorozat\xc3\xa1ban a The Flash-ben is felt\xc5\xb1nik Oliver Queen szerep\xc3\xa9ben. 2015-ben megkapta Casey Jones szerep\xc3\xa9t a 2016-ban bemutat\xc3\xb3 Teenage Mutant Ninja Turtles 2 / Tini nindzsa tekn\xc5\x91c\xc3\xb6k 2-ben, ahol a Megan Fox \xc3\xa1ltal megform\xc3\xa1lt April O\'Neil szerelm\xc3\xa9t fogja alak\xc3\xadtani.\n_START_SECTION_\nMag\xc3\xa1n\xc3\xa9lete\n_START_PARAGRAPH_\nAz Ontairo tartom\xc3\xa1nybeli Auror\xc3\xa1ban a St. Andrew\'s College-i iskol\xc3\xa1ban tanult. Van egy h\xc3\xbaga \xc3\xa9s unokatestv\xc3\xa9re a szint\xc3\xa9n sz\xc3\xadn\xc3\xa9sz Robbie Amell.'